pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วม กสทช.-5 ค่ายมือถือส่ง SMS อัพเดทข่าวสารโควิดให้ต่างชาติในไทย
วันพุธที่ 23 ธันวาคม 2563
ดีอีเอส ร่วม กสทช.-5 ค่ายมือถือส่ง SMS อัพเดทข่าวสารโควิดให้ต่างชาติในไทย
ดีอีเอส ร่วม กสทช.-5 ค่ายมือถือส่ง SMS อัพเดทข่าวสารโควิดให้ต่างชาติในไทย
เมื่อวันที่ 23 ธันวาคม 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงข่าวร่วมกับนายสุทธิศักดิ์ ตันตะโยธิน รองเลขาธิการสายงานกิจการโทรคมนาคม สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) พร้อมด้วยผู้บริหารของผู้ให้บริการมือถือทั้ง 5 เครือข่าย ร่วมแถลงข่าวการแจ้งข้อมูลข่าวสารเกี่ยวกับสถานการณ์โควิด-19 ผ่านบริการเอสเอ็มเอส (SMS) ให้กับชาวต่างชาติที่พํานักในประเทศไทย และแรงงานต่างด้าว จํานวน 2,804,000 เลขหมาย ตามฐานข้อมูลที่มีการลงทะเบียนไว้กับดีแทค ทรู เอไอเอส ทีโอที และกสท โทรคมนาคม ณ ห้อง MDES 1 ชั้น 9 กระทรวงดิจิทัลฯ สําหรับความร่วมมือครั้งนี้ เพื่อเป็นช่องทางหนึ่งในการช่วยสื่อสารเพื่อสร้างความตระหนักรู้ และสื่อสารข้อมูลถึงคนต่างชาติที่เข้ามาทํางานในไทย โดยเนื้อหาหลักๆ เป็นการให้ความรู้ คําแนะนําในการปฏิบัติตัว รวมทั้งให้ข้อมูลเบอร์โทร 1422 สําหรับการติดต่อกรมควบคุมโรค กรณีที่ต้องการคําปรึกษา หรือความช่วยเหลือเมื่อมีอาการเจ็บป่วย โดยเบื้องต้นจะมีข้อความภาษาอังกฤษ ภาษาเมียนมา ภาษากัมพูชา เพื่อให้เจ้าของภาษาเกิดความเข้าใจที่ถูกต้อง
*****************
รัฐบาลไทย-ข่าวทำเนียบรัฐบาล-คกก.ป้องกันและแก้ไขปัญหาการตั้งครรภ์ในวัยรุ่น เห็นชอบแก้กฎหมาย วัยรุ่นที่ตั้งครรภ์ต้องได้เรียนต่อ
วันพุธที่ 23 ธันวาคม 2563
คกก.ป้องกันและแก้ไขปัญหาการตั้งครรภ์ในวัยรุ่น เห็นชอบแก้กฎหมาย วัยรุ่นที่ตั้งครรภ์ต้องได้เรียนต่อ
คณะกรรมการป้องกันและแก้ไข้ปัญหาการตั้งครรภ์วัยรุ่น มีมติเห็นชอบให้เสนอแก้ไขกฎหมาย วัยรุ่นที่ตั้งครรภ์ต้องได้เรียนจนจบการศึกษาภาคบังคับ
ไม่ต้องออกจากสถานศึกษา จัดทํา Teenage Digital Platform เพิ่มช่องทางสื่อสารเข้าถึงวัยรุ่น ป้องกันปัญหาการตั้งครรภ์ก่อนวัยอันควร
วันนี้ (23 ธันวาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการป้องกันและแก้ไขปัญหาการตั้งครรภ์ในวัยรุ่นครั้งที่ 2/2563 โดยมีนายแพทย์สุวรรณชัย วัฒนายิ่งเจริญชัย อธิบดีกรมอนามัย เป็นกรรมการและเลขานุการ พร้อมด้วยนายสุภัทร จําปาทอง ปลัดกระทรวงศึกษาธิการ ผู้แทนกระทรวงและหน่วยงานที่เกี่ยวข้อง อาทิ กระทรวงยุติธรรม กระทรวงมหาดไทย กระทรวงแรงงาน เข้าร่วมประชุม
นายอนุทิน กล่าวว่า คณะกรรมการฯ ได้มีมติเห็นชอบให้มีการจัดระบบการดูแล ช่วยเหลือและคุ้มครองนักเรียนหรือนักศึกษาซึ่งตั้งครรภ์ ให้ได้รับการศึกษาด้วยรูปแบบที่เหมาะสมและต่อเนื่อง โดยให้กระทรวงศึกษาธิการ และกรมอนามัยประสานกับหน่วยงานที่เกี่ยวข้อง แก้ไขปรับปรุงเนื้อหาของกฎกระทรวงศึกษาธิการ พ.ศ. 2561 ที่ออกตาม พ.ร.บ. การป้องกันและแก้ไขปัญหาการตั้งครรภ์ในวัยรุ่น พ.ศ. 2559 ซึ่งระบุว่า “สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษา ต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการย้ายสถานศึกษา” แก้ไขเป็น “สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษา ต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการย้ายสถานศึกษาตามเจตนารมณ์ของนักเรียนหรือนักศึกษาที่ตั้งครรภ์” และให้สถานศึกษาทุกแห่งปฏิบัติตามอย่างเคร่งครัด พร้อมทั้งจัดให้มีระบบดูแลตรวจสอบ เพื่อให้วัยรุ่นที่ตั้งครรภ์ได้รับสิทธิในการรับการศึกษาภาคบังคับและภาคปกติอย่างต่อเนื่อง และไม่ต้องออกจากสถานศึกษา นอกจากนี้สภาเด็กและเยาวชนแห่งประเทศไทยยังได้เสนอเสนอให้กระทรวงศึกษาธิการบรรจุ พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 เป็นหลักสูตรการเรียนรู้ในวิชาสุขศึกษา
นอกจากนี้ ยังมีมติเห็นชอบให้การบูรณาการใช้เครื่องมือ Teenage Digital Platform สร้างความรอบรู้ ดูแลช่วยเหลือและส่งต่อ เพื่อให้วัยรุ่นได้รับบริการที่เหมาะสม ทั้งด้านการศึกษา สุขภาพ และสวัสดิการสังคม ซึ่งเทคโนโลยี สื่อออนไลน์มีอิทธิพลต่อการรับรู้ข้อมูลข่าวสารต่างๆ ของกลุ่มวัยรุ่นและเยาวชน เมื่อได้รับข้อมูลที่ถูกต้อง จะช่วยให้วัยรุ่นตัดสินใจได้อย่างถูกต้อง โดยกระทรวงสาธารณสุข มี Line Official Account Teen Club ช่วยให้วัยรุ่นเข้าถึงข้อมูลข่าวสารและความรู้ด้านสุขภาพที่ถูกต้อง ทันสมัย มีแบบคัดกรองประเมินความเสี่ยงด้านสุขภาพด้วยตนเอง เพื่อรับคําปรึกษา แนะนําช่องทางการช่วยเหลือที่สะดวก รวดเร็ว ตรงความต้องการของแต่ละบุคคล เพื่อป้องกันและแก้ไขปัญหาการตั้งครรภ์ในวัยรุ่น
“ขอให้หน่วยงานปรับบริการให้เหมาะสมกับสถานการณ์โควิด 19 ระลอกใหม่ ลดขั้นตอนการบริการ เพิ่มการใช้เทคโนโลยี เช่น Telemedicine เพื่อให้เข้าถึงการคุมกําเนิด การยุติการตั้งครรภ์ทางการแพทย์ที่ปลอดภัย รวมทั้งเผยแพร่ความรู้ให้แก่ประชาชน เพื่อลดความเสี่ยงต่อการติดเชื้อโควิด 19” นายอนุทิน กล่าว
************************************* 23 ธันวาคม 2563
รัฐบาลไทย-ข่าวทำเนียบรัฐบาล-สรรพากรแจ้งเตือนผู้ประกอบการยื่นแบบรายงาน Disclosure Form ผ่านอินเทอร์เน็ต ภายในวันที่ 30 ธันวาคม 2563
วันพุธที่ 23 ธันวาคม 2563
สรรพากรแจ้งเตือนผู้ประกอบการยื่นแบบรายงาน Disclosure Form ผ่านอินเทอร์เน็ต ภายในวันที่ 30 ธันวาคม 2563
กรมสรรพากรขอแจ้งให้บริษัทหรือห้างหุ้นส่วนนิติบุคคลที่มีความสัมพันธ์กันและมีรายได้ทั้งหมดตามงบการเงินไม่น้อยกว่า 200 ล้านบาท ในรอบบัญชีปี 2562 ยื่นแบบรายงาน Disclosure Form พร้อมชําระค่าปรับผ่านอินเทอร์เน็ต ที่ www.rd.go.th ภายใน 30 ธันวาคม 2563 นี้
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “บริษัทหรือห้างหุ้นส่วนนิติบุคคลที่มีความสัมพันธ์กันตามมาตรา 71 ทวิ วรรคสอง แห่งประมวลรัษฎากรและมีรายได้ทั้งหมดตามงบการเงินไม่น้อยกว่า 200 ล้านบาท ในรอบระยะเวลาบัญชีที่เริ่มในหรือหลังวันที่ 1 มกราคม 2562 มีหน้าที่ต้องยื่นแบบรายงาน Disclosure Form ภายในวันที่ 31 สิงหาคม 2563 ที่ผ่านมา ซึ่งกรมสรรพากรพบว่ายังมีบริษัทหรือห้างหุ้นส่วนนิติบุคคลที่ยังไม่ได้ยื่นแบบรายงานดังกล่าว เพื่ออํานวยความสะดวกและให้การทําธุรกรรมภาษีเป็นเรื่องง่าย จึงขอแนะนําให้ผู้ประกอบการที่ยังไม่ได้ยื่นแบบรายงาน Disclosure Form ยื่นแบบรายงานพร้อมชําระค่าปรับ ผ่านอินเทอร์เน็ตได้ที่เว็บไซต์กรมสรรพากร www.rd.go.th ภายในวันที่ 30 ธันวาคม 2563”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-อนุทิน ยืนยัน หน้ากากอนามัย N95 ชุดPPE. ยา เวชภัณฑ์ เพียงพอ
วันพุธที่ 23 ธันวาคม 2563
อนุทิน ยืนยัน หน้ากากอนามัย N95 ชุดPPE. ยา เวชภัณฑ์ เพียงพอ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันกระทรวงสาธารณสุข จัดเตรียมหน้ากากอนามัย  N95 ชุด PPE. สําหรับป้องกันบุคลากรทางแพทย์และอสม.ปฏิบัติงาน รวมทั้งยาและเวชภัณฑ์ รักษาผู้ป่วยโควิด 19 เพียงพอ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันกระทรวงสาธารณสุข จัดเตรียมหน้ากากอนามัย N95 ชุด PPE. สําหรับป้องกันบุคลากรทางแพทย์และอสม.ปฏิบัติงาน รวมทั้งยาและเวชภัณฑ์ รักษาผู้ป่วยโควิด 19 เพียงพอ
วันนี้ (23 ธันวาคม 2563 ) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุข ได้ส่งอุปกรณ์ป้องกัน เวชภัณฑ์สําหรับบุคลากรทางแพทย์และอสม.ลงพื้นที่ปฏิบัติงานป้องกันควบคุมโรคโควิด 19 โดยสํานักงานสาธารณสุขจังหวัดเป็นผู้แจกจ่าย สําหรับการกระจายเวชภัณฑ์ต่างๆ ยืนยันว่าไม่ขาดแคลนแน่นอน ในระยะเวลาเกือบปีที่ผ่านมากระทรวงสาธารณสุขได้สํารองเวชภัณฑ์ ทั้งหน้ากากอนามัยมีถึง 50 ล้านชิ้น หน้ากาก N95 ประมาณ 5 ล้านชิ้นและยารักษาผู้ป่วยโรคโควิด 19 มีเพียงพอรองรับผู้ป่วยแน่นอน ในส่วนของเตียงและโรงพยาบาลที่จะใช้ในการดูแลรักษา ได้เตรียมการจัดระบบรับและส่งต่อตามระดับความรุนแรงของอาการป่วย รวมทั้งประสานส่งต่อโรงพยาบาลสังกัดอื่น ๆ สําหรับการจัดตั้งโรงพยาบาลสนามมอบหมายให้ปลัดกระทรวงสาธารณสุขดําเนินการ ติดตามกํากับ เบื้องต้นเตรียมไว้ 100 เตียง โดยผู้ที่รับผิดชอบมีประสบการณ์ในการจัดตั้งโรงพยาบาลสนามที่เคยทํามาแล้ว เช่น จ.เชียงใหม่ จ.ภูเก็ต และอําเภอสะเดา จ.สงขลา สามารถจัดตั้งโรงพยาบาลสนามได้ในระยะเวลารวดเร็ว ขอให้ความมั่นใจ
สําหรับการดูแลแรงงานต่างด้าวในตลาดกลางกุ้งนั้น ท่านผู้ว่าราชการจังหวัดสมุทรสาครได้ออกประกาศจังหวัด ห้ามมีการเคลื่อนย้ายแรงงานต่างด้าวหรือเข้าออกจากจังหวัด ให้แรงงานดังกล่าวยังคงอยู่ในหอพักเดิมที่เคยอาศัยอยู่ได้นํากําลังเจ้าหน้าที่ฝ่ายปกครอง ฝ่ายความมั่นคง ตํารวจ ทหาร อส. เข้าไปควบคุมพื้นที่ ส่วนกระทรวงสาธารณสุขจะทําการคัดกรองค้นหาผู้ติดเชื้อ เพราะส่วนใหญ่เป็นผู้ติดเชื้อไม่มีอาการ เมื่อไม่มีอาการภายใน 5 -7 วัน ร่างกายจะค่อยๆ สร้างภูมิคุ้มกันโรค สําหรับผู้ที่ติดเชื้อมีอาการจะนําตัวออกมารักษาที่โรงพยาบาล แต่หากเจ็บป่วยเล็กน้อยก็สามารถรักษาที่ รพ.สนาม ที่จัดตั้งไว้
“ขอประชาชนมั่นใจว่าทางกระทรวงสาธารณสุขได้ดําเนินการอย่างรัดกุม เพื่อความปลอดภัยทั้งเจ้าหน้าที่ผู้ปฏิบัติงานบุคลากรทางการแพทย์ อสม. อสต. ที่ลงพื้นที่ให้คําแนะนําคนในชุมชน และประชาชน รวมทั้งผู้ติดเชื้อทุกคนจะได้รับการดูแลรักษาอย่างเต็มที่” นายอนุทินกล่าว
**************************** 23 ธันวาคม 2563
รัฐบาลไทย-ข่าวทำเนียบรัฐบาล-สธ. ใช้ชุมชนเป็นฐานบำบัดรักษาผู้ติดยาเสพติด
วันพุธที่ 23 ธันวาคม 2563
สธ. ใช้ชุมชนเป็นฐานบําบัดรักษาผู้ติดยาเสพติด
กระทรวงสาธารณสุข ยึดหลักผู้เสพติดคือผู้ป่วย ปรับระบบการทํางานในสถานการณ์โควิด 19 เชื่อมโยงการบําบัดฟื้นฟูผู้ใช้ยาเสพติด ใช้ชุมชนเป็นโรงพยาบาล ใช้บ้านเป็นเตียงผู้ป่วย ผู้นําชุมชนและ อสม. เป็นแพทย์และพยาบาล เร่งสร้างความรอบรู้ประชาชน ใช้เทคโนโลยี ปรับระบบ
กระทรวงสาธารณสุข ยึดหลักผู้เสพติดคือผู้ป่วย ปรับระบบการทํางานในสถานการณ์โควิด 19 เชื่อมโยงการบําบัดฟื้นฟูผู้ใช้ยาเสพติด ใช้ชุมชนเป็นโรงพยาบาล ใช้บ้านเป็นเตียงผู้ป่วย ผู้นําชุมชนและ อสม. เป็นแพทย์และพยาบาล เร่งสร้างความรอบรู้ประชาชน ใช้เทคโนโลยี ปรับระบบบริการให้ผู้ป่วย/ผู้ติดยาเข้าถึงการแพทย์วิถีใหม่ ลดการเดินทาง ลดแออัด ลดการแพร่กระจายเชื้อในโรงพยาบาล
วันนี้ (23 ธันวาคม 2563) ที่อิมแพคฟอรัม เมืองทองธานี จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข บรรยายพิเศษ นโยบายการแก้ไขปัญหายาเสพติดในยุค COVID ในการประชุมวิชาการยาเสพติดแห่งชาติ ครั้งที่ 21 ปี 2563 จัดโดยสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ โดยมีผู้ปฏิบัติงานด้านยาเสพติดจากทุกภาคส่วนทั่วประเทศร่วมประชุมกว่า 1,900 คน
นายแพทย์เกียรติภูมิกล่าวว่า รัฐบาลได้กําหนดให้การป้องกันปัญหายาเสพติดเป็นวาระแห่งชาติ มอบให้หน่วยงานที่เกี่ยวข้อง ร่วมกันแก้ไขปัญหายาเสพติด โดยใช้การสาธารณสุขนํา เพื่อลดอันตราย ผลกระทบทั้งต่อตัวผู้เสพ ครอบครัว และสังคม ยึดหลักผู้เสพติดคือผู้ป่วย ที่ต้องได้รับการบําบัดรักษาให้กลับมาเป็นคนดีของสังคม เชื่อมโยงการทํางานบําบัดฟื้นฟูผู้ใช้ยาเสพติดโดยชุมชนเป็นศูนย์กลาง ใช้การมีส่วนร่วมของทุกภาคส่วนในสังคม เน้นการค้นหากลุ่มเสี่ยงเพื่อนําเข้าสู่ระบบการบําบัดแบบสมัครใจ ให้ได้รับการดูแลช่วยเหลือ บําบัดฟื้นฟู ทางกาย จิต สังคม อย่างต่อเนื่อง และติดตามดูแลเมื่อกลับสู่ชุมชน เพื่อป้องกันการกลับมาเสพซ้ํา หลุดพ้นจากวงจรอันตรายของยาเสพติด ที่คาดประมาณว่ามีผู้เริ่มใช้ยาเสพและผู้ติดยามากกว่า 2 ล้านคน ส่งผลให้เกิดโรคติดต่อ โรคทางจิตเวช โดนไล่ออกจากงาน ตกงาน ปัญหาความรุนแรงในครอบครัวและสังคม ก่อคดีอาญา เมื่อออกจากเรือนจํา กลับไปใช้ยาและก่อคดีรุนแรงขึ้นวนเวียนเป็นวงจร
นายแพทย์เกียรติภูมิกล่าวต่อว่า สําหรับกรอบแนวคิดการดําเนินงานด้านยาเสพติด ประกอบด้วย การป้องกันการเสพ โดยการสร้างความรอบรู้ประชาชน ให้เท่าทัน ไม่ใช้ยาเสพติด นําเทคโนโลยีมาใช้ปรับระบบการทํางาน ปรับระบบบริการให้ผู้ป่วย/ผู้ติดยาเข้าถึงการแพทย์วิถีใหม่ เช่น การให้คําปรึกษาออนไลน์ มีระบบสาธารณสุขและการช่วยเหลือด้านสังคมที่สนับสนุนการบําบัดรักษา ที่สําคัญคือการใช้ชุมชนเป็นโรงพยาบาล ใช้บ้านเป็นเตียงนอนผู้ป่วย ผู้นําชุมชนและอาสาสมัครสาธารณสุขประจําหมู่บ้านในชุมชนคือแพทย์และพยาบาล โดยมีเจ้าหน้าที่สาธารณสุข บุคลากรทางการแพทย์เป็นที่ปรึกษา สร้างชุมชนให้เข้มแข็ง ดูแลกันเองได้ตามบริบทของพื้นที่ โดยเฉพาะในสถานการณ์โรคโควิด 19 ที่ต้องลดการเดินทาง ลดแออัด ลดการแพร่กระจายเชื้อในโรงพยาบาล ปัจจุบันมี อสม.ที่ผ่านการอบรมเป็นอสม.ด้านยาเสพติดบูรณาการแล้ว 14,763 คน ในปี 2564 จะอบรมเพิ่มให้ครอบคลุมทุกจังหวัด เป้าหมาย 5,542 หมู่บ้าน
**************************** 23 ธันวาคม 2563
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือ ปชช.  แจ้งเบาะแสกระบวนการลักลอบแรงงาน ส่งตรงมายังสำนักนายกรัฐมนตรี  ขณะที่ การประชุม ศบค. เตรียมหารือมาตรการต่าง ๆ พรุ่งนี้
วันพุธที่ 23 ธันวาคม 2563
นายกรัฐมนตรีขอความร่วมมือ ปชช.  แจ้งเบาะแสกระบวนการลักลอบแรงงาน ส่งตรงมายังสํานักนายกรัฐมนตรี  ขณะที่ การประชุม ศบค. เตรียมหารือมาตรการต่าง ๆ พรุ่งนี้
นายกรัฐมนตรีขอความร่วมมือ ปชช.  แจ้งเบาะแสกระบวนการลักลอบแรงงาน ส่งตรงมายังสํานักนายกรัฐมนตรี  ขณะที่ การประชุม ศบค. เตรียมหารือมาตรการต่าง ๆ พรุ่งนี้
วันนี้ (23 ธ.ค. 63) เวลา 10.40 น. ณ บริเวณทางเชื่อมตึกไทยคู่ฟ้า ทําเนียบรัฐบาล กรุงเทพฯ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ถึงสถานการณ์โควิด -19 ก็ได้รับรายงานสถิติสถานการณ์ของผู้ติดเชื้อใหม่รายวันก็เริ่มจะลดลง เนื่องจากได้มีการตรวจสอบและควบคุมพื้นที่มากขึ้น
นายกรัฐมนตรียอมรับ จากการวิเคราะห์สาเหตุต้นทางมาจากแรงงานต่างด้าว ซึ่งมีทั้งที่เข้ามาอย่างถูกกฎหมายที่อาศัยในประเทศไทยมานาน ซึ่งกลุ่มนี้ไม่มีปัญหา เว้นแต่ผู้ที่ลักลอบเข้ามาอย่างผิดกฎหมาย มีการหลบเลี่ยง เป็นแรงงานที่ไมได้ขึ้นทะเบียน ซึ่งขณะนี้ได้สั่งทุกหน่วยงาน ตรวจสอบกระบวนการลักลอบนําเข้าแรงงานอย่างผิดกฎหมาย ซึ่งบางโรงงานใช้แรงงานที่ไม่ถูกต้องตามกฎหมาย นําแรงงานไปปล่อยในพื้นที่อื่น รวมทั้งมีการจ้างงานโดยไม่จ่ายค่าแรงตามกฎหมาย เมื่อเช้าได้สั่งการไปยัง ศบค. เร่งหามาตรการดําเนิน เพื่อเร่งแก้ปัญหานี้ด้วย รวมทั้งให้กระทรวงมหาดไทย กระทรวงแรงงาน และหน่วยงานที่เกี่ยวข้องไปพิจารณาแนวทางที่เหมาะสมสําหรับการขึ้นทะเบียนแรงงาน ซึ่งก่อนหน้านี้ วิธีการที่ดําเนินการอยู่ ขึ้นทะเบียนชั่วคราวบัตรสีชมพูว่า หากมีการดําเนินการอย่างเข้มข้นจะมีการนําแรงงานเหล่านี้ไปปล่อยที่อื่น ทั้งนี้ ในที่ประชุม ศบค. วันพรุ่งนี้ จะมีการวิเคราะห์จุดไหนที่มีการแพร่ระบาดมาก น้อยเพียงใดในทุกพื้นที่ ทุกจังหวัดจะระบุเป็นสีต่างๆ อาทิ สีเขียว สีส้ม สีแดง และจะมีการกําหนดมาตรการเฉพาะลงไปว่าจะทําอย่างไรได้บ้าง รวมทั้งจะได้ข้อยุติเกี่ยวกับมาตรการต่างๆ
นายกรัฐมนตรีย้ําสิ่งสําคัญที่สุดขณะนี้ คือความร่วมมือของพวกเราทุกคน ยังขอความร่วมมือประชาชนในพื้นที่ แจ้งเบาะแสกับเจ้าหน้าที่ถึงกระบวนการลักลอบแรงงานต่างด้าวที่เดินทางเข้ามายังประเทศไทย ซึ่งคนพื้นที่จะรู้มากที่สุด และสามารถส่งข้อมูลการทําผิดกฎหมาย การทุจริตของเจ้าหน้าที่ต่างๆ ตรงมาที่สํานักนายกรัฐมนตรี พร้อมฝากถึงสื่อขอให้เสนอเนื้อหาข้อมูล และให้ประชาชนรับฟังข่าวสารจากการแถลงข่าวของที่ประชุม ศบค. โดยอย่านําข้อมูลจากบุคคลอื่นที่เป็นข้อมูลบิดเบือนความจริง ข้อมูลที่พิสูจน์ไม่ได้ เผยแพร่ เพราะจะทําให้เกิดความตื่นตระหนก และสร้างการรับรู้ต่างประเทศรับรู้อย่างผิดๆ กระทบต่อความเชื่อมั่นระบบสาธารณสุขไทย
นายกรัฐมนตรียืนยันวันนี้เรารู้ที่มาของการแพร่ระบาดและมีมาตรการเฉพาะต่าง ๆ และมาตรการทางสาธารณสุขยังสามารถรับมือได้ทั้งหมด ทั้งนี้ มั่นใจว่าประเทศไทยทําได้ดีกว่าประเทศอื่นหลายประเทศด้วยกัน ///
...............
รัฐบาลไทย-ข่าวทำเนียบรัฐบาล-​นายกรัฐมนตรีมั่นใจสถานการณ์ปี 2564 – 2565 ดีขึ้น พร้อมหนุนเอกชน-รัฐ ร่วมลงทุนในรูปแบบ  PPP
วันพุธที่ 23 ธันวาคม 2563
​นายกรัฐมนตรีมั่นใจสถานการณ์ปี 2564 – 2565 ดีขึ้น พร้อมหนุนเอกชน-รัฐ ร่วมลงทุนในรูปแบบ  PPP
​นายกรัฐมนตรีมั่นใจสถานการณ์ปี 2564 – 2565 ดีขึ้น พร้อมหนุนเอกชน-รัฐ ร่วมลงทุนในรูปแบบ  PPP
วันนี้ (23 ธ.ค. 63) เวลา 10.30 น. ณ บริเวณทางเชื่อมตึกไทยคู่ฟ้า ทําเนียบรัฐบาล กรุงเทพฯ ภายหลังการประชุมพิจารณากําหนดวงเงินงบประมาณรายจ่าย ประจําปีงบประมาณ พ.ศ. 2565 พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า การประชุมคณะกรรมการ พิจารณากําหนดวงเงินงบประมาณรายจ่าย ประจําปีงบประมาณ พ.ศ. 2565 เป็นไปตามขั้นตอนตามกฎหมายเกี่ยวกับการจัดทํางบประมาณรายจ่าย ประจําปีงบประมาณ พ.ศ. 2565 โดยได้นําทุกประเด็นมาหารือร่วมกัน เพื่อจะเดินหน้าต่อไป
นายกรัฐมนตรียอมรับว่ารายรับของรัฐลดลงมาก โดยเฉพาะอย่างยิ่งภาคการท่องเที่ยว และมีการนํางบประมาณส่วนหนึ่งไปดูแลผู้ที่มีรายได้น้อย เรื่องของเกษตรกรจํานวนมาก ซึ่งต้องมีการทบทวนทั้งหมดทั้งรายจ่ายการลงทุน ภาครัฐทําอย่างเดียวคงไม่พอต้องมีภาคเอกชนเข้าร่วมลงทุนบางกิจกรรมในรูปแบบ Public Private Partnership หรือ PPP ซึ่งวันนี้ในที่ประชุมก็ได้มอบหมายให้ BOI ไปหาวิธีการดําเนินการเพื่อให้มีการสนับสนุนการลงทุนทั้งในประเทศและต่างประเทศ จะช่วยรักษาค่าเงินบาทด้วย
นายกรัฐมนตรี ยืนยันว่า เสถียรภาพการเงินของประเทศไทยถือว่าแข็งแกร่งมากที่สุด เนื่องจากมีเงินอยู่ในระบบจํานวนมาก อย่างไรก็ตาม วันนี้เรายังมีปัญหาสถานการณ์โควิด -19 อยู่ ทั้งข้อจํากัดในการเข้า-ออกประเทศ และมีการใช้วัคซีนจะทําให้สถานการณ์ปีหน้าดีขึ้น ดังนั้น ทุกคนต้องยึดมั่นดํารงไว้ซึ่งความร่วมมือระหว่างภาครัฐ เอกชน
..............................
รัฐบาลไทย-ข่าวทำเนียบรัฐบาล-กระทรวงแรงงานตั้งชุดเฉพาะกิจที่จะร่วมกับ สตช. สตม.ออกตรวจแรงงานต่างด้าวผิดกฎหมาย
วันพุธที่ 23 ธันวาคม 2563
กระทรวงแรงงานตั้งชุดเฉพาะกิจที่จะร่วมกับ สตช. สตม.ออกตรวจแรงงานต่างด้าวผิดกฎหมาย
กระทรวงแรงงานตั้งชุดเฉพาะกิจที่จะร่วมกับ สตช. สตม.ออกตรวจแรงงานต่างด้าวผิดกฎหมาย
เมื่อวันที่ 21 ธันวาคม 2563 นายสุชาติ ชมกลิ่น รัฐมนตรีว่าการกระทรวงแรงงาน ประชุมร่วมกับผู้แทนหน่วยงานที่เกี่ยวข้อง อาทิ กระทรวงมหาดไทย กระทรวงสาธารณสุข สํานักงานตํารวจแห่งชาติ สํานักงานตรวจคนเข้าเมือง กรมประมง กรุงเทพมหานคร ผู้แทนภาคเอกชน ผู้แทนทางการเมียนมา เพื่อวางมาตรการเชิงรุกเพิ่มเติมสําหรับแรงงานที่ได้รับผลกระทบจากการแพร่ระบาดของโรคโควิด -19 ในกลุ่มแรงงานทั้งแรงงานไทยและแรงงานต่างด้าว เบื้องต้นได้สั่งการให้กรมการจัดหางานและกรมสวัสดิการและคุ้มครองแรงงาน และหน่วยงานในสังกัดในพื้นที่ตั้งชุดเฉพาะกิจที่จะร่วมกับสํานักงานตํารวจแห่งชาติ สํานักงานตรวจคนเข้าเมือง เพื่อออกตรวจแรงงานต่างด้าวผิดกฎหมายทั้งในเขตกรุงเทพมหานครและปริมณฑล รวมทั้งให้สํานักงานประกันสังคมร่วมมือกับสถานพยาบาลในเครือข่ายประกันสังคมในพื้นที่จังหวัดสมุทรสาคร บูรณาการทํางานเชิงรุก จัดรถโมบาย ตู้ตรวจโรคไปตั้งยังสถานประกอบการให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้เข้ารับการตรวจคัดกรองหาเชื้อโควิด - 19 เพื่อให้ทราบผลภายใน 3-4 ชั่วโมง ซึ่งหากตรวจพบเชื้อก็จะต้องเข้าสู่กระบวนการควบคุมดูแลรักษาตามที่กระทรวงสาธารณสุขกําหนด มาตรการดังกล่าวกระทรวงแรงงาน โดยสํานักงานประกันสังคม ได้เสนอเข้าสู่ที่ประชุมคณะกรรมการการแพทย์ ในบอร์ดประกันสังคม เพื่อดําเนินการตรวจโควิด–19 ให้แก่ลูกจ้างในสถานประกอบการในเชิงรุกโดยลูกจ้างไม่ต้องเสียค่าใช้จ่ายในการตรวจ
กระทรวงแรงงานมีมาตรการป้องกันการแพร่ระบาดของไวรัสโควิด-19 ในกลุ่มแรงงานต่างด้าว อาทิ มาตรการชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคม 2563 เป็นต้นมา จนกว่าสถานการณ์จะกลับเข้าสู่สภาวะปกติการผ่อนปรนให้แรงานต่างด้าว MOU ที่ใบอนุญาตจะครบตั้งแต่พฤศจิกายน 2563 - ธันวาคม 2564 สามารถอยู่ในราชอาณาจักรและทํางานได้ต่อไปอีก 2 ปี โดยไม่ต้องเดินทางกลับประเทศต้นทางซึ่งเสี่ยงต่อการรับเชื้อโควิด–19และการตรวจสอบคัดกรองและเฝ้าระวังแรงงานต่างด้าว ณ ศูนย์ควบคุมการแจ้งเข้า-ออก เรือประมง (PIPO)
....................................................................................................................
รัฐบาลไทย-ข่าวทำเนียบรัฐบาล-ดีอีเอส ร่วมหารือเลขาธิการ APPU แผนงานจัดอบรมหลักสูตรของวิทยาลัยฯ ปี 2564
วันพุธที่ 23 ธันวาคม 2563
ดีอีเอส ร่วมหารือเลขาธิการ APPU แผนงานจัดอบรมหลักสูตรของวิทยาลัยฯ ปี 2564
ดีอีเอส ร่วมหารือเลขาธิการ APPU แผนงานจัดอบรมหลักสูตรของวิทยาลัยฯ ปี 2564
เมื่อวันที่ 22 ธันวาคม 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารวิทยาลัยการไปรษณีย์แห่งเอเชียและแปซิฟิกวาระพิเศษ ผ่านระบบประชุมทางไกล (Online Conference) โดยมี Mr. LIN Hongliang เลขาธิการสหภาพไปรษณีย์แห่งเอเชียและแปซิฟิก (APPU) ร่วมประชุม ซึ่งที่ประชุมได้รายงานผลความคืบหน้าการดําเนินการฝึกอบรมและสถานะทางการเงินในปี 2020 พร้อมการเสนอร่างค่าธรรมเนียมฝึกอบรมหลักสูตรออนไลน์ฯ และที่ประชุมเห็นชอบนําเสนอแผนในการจัดหลักสูตรฝึกอบรม/Workshop ใน 2021 โดยเสนอให้อบรมใน 2 รูปแบบ คือ จัดอบรมออนไลน์ในระหว่างเดือนมกราคม- มิถุนายน 2564 และจัดฝึกอบรมปกติ ณ APPC ในระหว่างเดือนกรกฎาคม-ธันวาคม 2564 แบบที่ 2 จัดฝึกอบรมออนไลน์ตลอดทั้งปี ทั้งนี้เพื่อรองรับการพัฒนาศักยภาพบุคลากรด้านไปรษณีย์ในภูมิภาคเอเชียและแปซิฟิก การประชุมครั้งนี้มีผู้เกี่ยวข้องจากบริษัท ไปรษณีย์ไทย จํากัด และสํานักงานใหญ่สหภาพไปรษณีย์แห่งเอเชียและแปซิฟิก เข้าร่วม ณ ห้องประชุม auditorium ชั้น 2 สํานักงาน APPU ปณท.
****************
รัฐบาลไทย-ข่าวทำเนียบรัฐบาล-สมาคมผู้เลี้ยงไก่ไข่ฯ นำทีมขอบคุณ ‘รมว.เกษตรฯ’ แก้ปัญหาราคาไข่ไก่ ผลักดันส่งออกในช่วงโควิด-19
วันพุธที่ 23 ธันวาคม 2563
สมาคมผู้เลี้ยงไก่ไข่ฯ นําทีมขอบคุณ ‘รมว.เกษตรฯ’ แก้ปัญหาราคาไข่ไก่ ผลักดันส่งออกในช่วงโควิด-19
สมาคมผู้เลี้ยงไก่ไข่ฯ นําทีมขอบคุณ ‘รมว.เกษตรฯ’ แก้ปัญหาราคาไข่ไก่ ผลักดันส่งออกในช่วงโควิด-19
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ อนุญาตให้นายกสมาคมผู้ผลิต ผู้ค้าและส่งออกไข่ไก่ ผู้แทนจากสมาคมผู้เลี้ยงไก่ไข่รายย่อย สหกรณ์ผู้เลี้ยงไก่ไข่ชลบุรี เชียงใหม่ ลําพูน และเกษตรกรผู้เลี้ยงไก่ไข่ เข้าพบ ณ ห้องประชุมกระทรวงเกษตรและสหกรณ์ เพื่อขอบคุณรัฐมนตรีว่าการกระทรวงเกษตรและสหกรณ์ที่แก้ไขปัญหาราคาไก่ไข่ในช่วงที่เกิดสถานการณ์โควิด-19 และได้มีการประชุมเร่งด่วนเพื่อผลักดันส่งออกไข่ไก่ เพื่อช่วยเหลือดูแลเกษตรกรผู้เลี้ยงไก่ไข่ไม่ให้ขาดทุน ตลอดจนเล็งเห็นความสําคัญในการแก้ไขปัญหาราคาไก่ไข่และหาแนวทางในการแก้ไขปัญหาดังกล่าว จนทําให้ราคาไข่ไก่ปรับตัวสูงขึ้น รวมทั้งชื่นชมและเป็นกําลังใจให้เดินหน้าทํางานช่วยเหลือเกษตรกรต่อไป
ในการนี้ รัฐมนตรีว่าการกระทรวงเกษตรและสหกรณ์ได้กล่าวขอบคุณทุกภาคส่วนที่ให้ความร่วมมือในการช่วยเหลือและแก้ไขปัญหาร่วมกัน ซึ่งกระทรวงเกษตรและสหกรณ์พร้อมให้ความช่วยเหลือ โดยยึดถือผลประโยชน์ส่วนรวมเป็นหลัก เพื่อให้พี่น้องเกษตรกรผู้เลี้ยงไก่ไข่ ลดภาระต้นทุน และสามารถประกอบอาชีพเลี้ยงไก่ไข่ได้อย่างยั่งยืน
รัฐบาลไทย-ข่าวทำเนียบรัฐบาล-รมช.มนัญญา แถลงข่าวเตรียมจัดงาน “เทศกาลโคนมแห่งชาติ” ประจำปี 2564
วันพุธที่ 23 ธันวาคม 2563
รมช.มนัญญา แถลงข่าวเตรียมจัดงาน “เทศกาลโคนมแห่งชาติ” ประจําปี 2564
รมช.มนัญญา แถลงข่าวเตรียมจัดงาน “เทศกาลโคนมแห่งชาติ” ประจําปี 2564  หนุนเกษตรกรโคนมไทยสู่วิถีอนาคตNEXT NORMAL ส่งเสริมนวัตกรรมและเทคโนโลยี ผลักดันอุตสาหกรรมโคนมไทยมุ่งสู่ระดับสากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานแถลงข่าวการจัดงาน “เทศกาลโคนมแห่งชาติ” ประจําปี 2564 ว่า งานเทศกาลโคนมแห่งชาติ ดําเนินการโดยองค์การส่งเสริมกิจการโคนมแห่งประเทศไทย (อ.ส.ค.) เตรียมจัดขึ้นระหว่างวันที่ 8-17 มกราคม 2564 ซึ่งพิธีเปิดในวันที่ 8 มกราคม 2564 ได้รับเกียรติจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานพิธีเปิดงานเทศกาลโคนมแห่งชาติ ประจําปี 2564 ณ บริเวณเชิงเขาตาแป้น องค์การส่งเสริมกิจการโคนมแห่งประเทศไทย (อ.ส.ค.) อําเภอมวกเหล็ก จังหวัดสระบุรี เพื่อส่งเสริม พัฒนา ยกระดับและผลักดันอุตสาหกรรมโคนมไทยมุ่งสู่ระดับสากล สร้างความเข้มแข็งทางเศรษฐกิจแบบองค์รวม และสร้างความมั่นคงในอาชีพให้แก่เกษตรตรกรโคนมไทยทุกมิติ ตั้งแต่ต้นน้ํา กลางน้ํา ปลายน้ํา ตลอดจนให้การส่งเสริมด้านความรู้แก่เกษตรกรโคนม โดยนําเทคโนโลยีเข้ามาพัฒนากระบวนผลิตให้ได้น้ํานมคุณภาพ เพื่อส่งต่อผลิตภัณฑ์นมจากเกษตรโคนมไทยสู่กลุ่มผู้บริโภคได้อย่างมีประสิทธิภาพ นอกจากนี้ ยังส่งเสริมให้ประชาชนบริโภคนม ให้คนไทยมีสุขภาพแข็งแรง และสร้างความเชื่อมั่นในผลิตภัณฑ์นมของคนไทยอย่างยั่งยืน
"กระทรวงเกษตรและสหกรณ์ ให้ความสําคัญกับเกษตรกรผู้เลี้ยงโคนม และเป็นที่ทราบดีว่าความตกลงการค้าเสรีจะเป็นประโยชน์ต่อเกษตรกร สามารถส่งออกผลิตภัณฑ์นมไปต่างประเทศได้โดยไม่มีการกีดกันทางการค้า ซึ่งเราต้องยกระดับมาตรฐานของผลิตภัณฑ์นมไทยให้ได้คุณภาพ สามารถแข่งขันในตลาดโลกได้ และพัฒนาผลิตภัณฑ์นมไทยให้เป็นที่ยอมรับระดับสากล โดย อ.ส.ค. มีองค์ความรู้ด้านต่างๆ ถ่ายทอดให้เกษตรกรนําองค์ความรู้ไปพัฒนาผลิตภัณฑ์นมต่อไป" รมช.มนัญญา กล่าว
นายสุชาติ จริยาเลิศศักดิ์ รองผู้อํานวยการแทนผู้อํานวยการ อ.ส.ค. กล่าวเพิ่มเติมว่า งานเทศกาลโคนมแห่งชาติ ประจําปี 2564 จัดขึ้นภายใต้หัวข้อ “นวัตกรรมและเทคโนโลยีโคนมไทยสู่ NEXT NORMAL” โดยการนําเทคโนโลยีเข้ามามีบทบาทสําคัญในการพัฒนาอุตสาหกรรมโคนมไทยที่ต้องมองไปข้างหน้าและกําลังเข้าสู่ Next Normal เพื่อปรับตัวให้สอดรับกับการเปลี่ยนแปลงอย่างแข็งแกร่ง และเพื่อผลักดันให้อุตสาหกรรมโคนมไทยเป็นอีกหนึ่งอุตสาหกรรมที่มีศักยภาพในอนาคตได้
ทั้งนี้ องค์การส่งเสริมกิจการโคนมแห่งประเทศไทย (อ.ส.ค.) สังกัดกระทรวงเกษตรและสหกรณ์ ขับเคลื่อนภารกิจหลักด้านการส่งเสริมการเลี้ยงโคนม พัฒนาและยกระดับอุตสาหกรรมโคนมไทยสู่ระดับนานาชาติ โดย อ.ส.ค. ให้การสนับสนุนองค์ความรู้การเลี้ยงโคนมแก่เกษตรกร เพื่อสร้างความยั่งยืนให้แก่อาชีพ “โคนมพระราชทาน” น้อมรําลึกถึงพระมหากรุณาธิคุณใน “พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ในหลวงรัชกาลที่9) ภายในงาน เทศกาลเทศกาลโคนมแห่งชาติ ยังเป็นโอกาสให้กลุ่มสหกรณ์โคนม และเกษตรกรโคนมได้เข้ามามีส่วนร่วมในการแลกเปลี่ยนความรู้ด้านการเลี้ยงโคนม ด้านการพัฒนากระบวนการผลิตให้ได้น้ํานมดิบที่มีคุณภาพอีกด้วย เกษตรกรโคนมสามารถนําองค์ความรู้ไปปรับใช้ในฟาร์มโคนมของตน ช่วยยกระดับมาตรฐานของน้ํานมดิบให้มีคุณภาพ และพึ่งพาตนเองได้อย่างยั่งยืน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงยุติธรรม มอบเข็มเครื่องหมายยุติธรรมธำรง ให้แก่รองกรรมการผู้จัดการ วิทยาลัยเทคโนโลยีปัญญาภิวัฒน์
วันพุธที่ 23 ธันวาคม 2563
กระทรวงยุติธรรม มอบเข็มเครื่องหมายยุติธรรมธํารง ให้แก่รองกรรมการผู้จัดการ วิทยาลัยเทคโนโลยีปัญญาภิวัฒน์
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบเข็มเครื่องหมายยุติธรรมธํารง ชั้นที่ ๔ อันเป็นที่ชมเชยยิ่ง ประเภทบุคคลผู้ทําคุณประโยชน์ให้กับกระทรวงยุติธรรม
ในวันพุธที่ ๒๓ ธันวาคม ๒๕๖๓ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบเข็มเครื่องหมายยุติธรรมธํารง ชั้นที่ ๔ อันเป็นที่ชมเชยยิ่ง ประเภทบุคคลผู้ทําคุณประโยชน์ให้กับกระทรวงยุติธรรม ให้แก่นายณรงค์ศักดิ์ ภูมิศรีสอาด รองกรรมการผู้จัดการ วิทยาลัยเทคโนโลยีปัญญาภิวัฒน์ โดยมี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน ร่วมแสดงความยินดี ณ ห้องประชุม ๓-๐๒ ชั้น ๓ อาคารที่ทําการกระทรวงยุติธรรม ถนนแจ้งวัฒนะ กรุงเทพฯ
ปลัดกระทรวงยุติธรรม กล่าวว่า ขอแสดงความยินดีและขอบคุณวิทยาลัยเทคโนโลยีปัญญาภิวัฒน์ ที่เห็นคุณค่าและให้โอกาสทางการศึกษา รวมทั้งโอกาสในการทํางานให้แก่เยาวชนในสถานพินิจฯ ซึ่งอยู่ในความดูแลของกรมพินิจและคุ้มครองเด็กและเยาวชน กระทรวงยุติธรรมด้วยดีเสมอมา และหวังว่าจะได้ร่วมกันพัฒนาเด็กและเยาวชน ให้กลับคืนเป็นคนดีของสังคมต่อไป
รัฐบาลไทย-ข่าวทำเนียบรัฐบาล-กยศ. มอบของขวัญปีใหม่สู้ภัยโควิด ลดเบี้ยปรับ 100%
วันพุธที่ 23 ธันวาคม 2563
กยศ. มอบของขวัญปีใหม่สู้ภัยโควิด ลดเบี้ยปรับ 100%
กยศ.มอบของขวัญปีใหม่สู้ภัยโควิด ลดเบี้ยปรับ 80 - 100% และลดอัตราการคิดเบี้ยปรับเหลือ 0.5% ต่อปี เพื่อช่วยเหลือผู้กู้ยืมเงินที่ค้างชําระหนี้ รวมถึงลดเงินต้น 5% เมื่อชําระหนี้ปิดบัญชีในคราวเดียวสําหรับผู้กู้ยืมเงินที่ไม่เคยผิดนัดชําระ ระยะเวลา 6 เดือน
กองทุนเงินให้กู้ยืมเพื่อการศึกษา (กยศ.) มอบของขวัญปีใหม่สู้ภัยโควิด ลดเบี้ยปรับ 80 - 100% และลดอัตราการคิดเบี้ยปรับเหลือ 0.5% ต่อปี เพื่อช่วยเหลือผู้กู้ยืมเงินที่ค้างชําระหนี้ รวมถึงลดเงินต้น 5% เมื่อชําระหนี้ปิดบัญชีในคราวเดียวสําหรับผู้กู้ยืมเงินที่ไม่เคยผิดนัดชําระ ระยะเวลา 6 เดือน ตั้งแต่วันที่ 1 มกราคม - 30 มิถุนายน 2564
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากการที่กองทุนได้มีมาตรการช่วยเหลือและให้โอกาสผู้กู้ยืมเงินที่ได้รับผลกระทบทางเศรษฐกิจจากสถานการณ์โรคติดเชื้อไวรัสโคโรนา 2019 (COVID-19) มาอย่างต่อเนื่อง และขณะนี้ประเทศไทยกําลังเผชิญกับสถานการณ์การระบาดของโรคดังกล่าว คณะกรรมการกองทุนฯ จึงได้มีมติเห็นชอบมาตรการชั่วคราว เพื่อช่วยเหลือแบ่งเบาภาระทางการเงินและเพื่อเป็นของขวัญปีใหม่แก่ผู้กู้ยืมเงิน ตั้งแต่วันที่ 1 มกราคม 2564 ถึงวันที่ 30 มิถุนายน 2564 รวมระยะเวลา 6 เดือน ดังนี้
1. ลดเบี้ยปรับ 100% กรณีชําระหนี้ปิดบัญชี สําหรับผู้กู้ยืมเงินทุกรายที่ยังไม่ถูกดําเนินคดี สามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา ส่วนผู้กู้ยืมเงินที่ถูกดําเนินคดี ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ www.studentloan.or.th โดยผู้กู้ยืมเงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
2. ลดเบี้ยปรับ 80% สําหรับผู้กู้ยืมเงินที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ
3. ลดเงินต้น 5% สําหรับผู้กู้ยืมเงินที่ไม่เคยผิดนัดชําระหนี้และชําระหนี้ปิดบัญชีในคราวเดียว
4. ลดอัตราการคิดเบี้ยปรับเหลือ 0.5% ต่อปี สําหรับผู้กู้ยืมเงินที่ยังไม่ถูกดําเนินคดีและไม่สามารถชําระหนี้ได้ตามกําหนด
ทั้งนี้ มาตรการดังกล่าวเป็นของขวัญปีใหม่ที่กองทุนมอบให้แก่ผู้กู้ยืมเงิน โดยกองทุนขอเป็นกําลังใจให้ทุกท่านร่วมกันสู้เพื่อให้ผ่านสถานการณ์โควิดไปด้วยกัน ผู้กู้ยืมเงินสามารถดูรายละเอียดช่องทางการชําระหนี้เพื่อรับสิทธิตามมาตรการดังกล่าวได้ที่ www.studentloan.or.th โดยตรวจสอบยอดชําระได้ที่แอปพลิเคชัน กยศ. Connect หรือสอบถามเพิ่มเติมได้ที่ไลน์บัญชีทางการ กยศ. (Line Official Account กยศ.) หรือโทร. 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รมว.ยุติธรรม ประชุมติดตามความคืบหน้าการดำเนินงานของหน่วยงานในสังกัดกระทรวงยุติธรรม
วันพุธที่ 23 ธันวาคม 2563
รมว.ยุติธรรม ประชุมติดตามความคืบหน้าการดําเนินงานของหน่วยงานในสังกัดกระทรวงยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๔๑/๒๕๖๓
ในวันพุธที่ ๒๓ ธันวาคม ๒๕๖๓ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๔๑/๒๕๖๓
โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยผู้บริหารจากหน่วยงานในสังกัดกระทรวงยุติธรรม เข้าร่วม
โดยรัฐมนตรีว่าการกระทรวงยุติธรรม ได้แจ้งให้ที่ประชุมรับทราบเกี่ยวกับมาตรการของกระทรวงยุติธรรม
ที่ได้เสนอต่อคณะรัฐมนตรีเรื่องการเตรียมความพร้อมรับมือสถานการณ์โควิด-19
โดยให้มีการปรับห้องทดลองของสถาบันนิติวิทยาศาสตร์ ให้สามารถตรวจพิสูจน์หาเชื้อโควิด-19 ได้อย่างเต็มที่
รวมถึงให้กรมราชทัณฑ์มีมาตรการป้องกันอย่างเต็มที่ โดยงดการเยี่ยมญาติของผู้ต้องขังในรูปแบบปกติ แต่ให้เยี่ยมผ่านระบบแอปพลิเคชั่นไลน์
เพื่อเป็นการป้องกันการแพร่เชื้อ และเตรียมความพร้อมในการนําเทคโนโลยีมาใช้ในอนาคต
นอกจากนี้ที่ประชุมได้ติดตามความก้าวหน้าตามข้อสั่งการของรัฐมนตรีว่าการกระทรวงยุติธรรม อาทิ
เรื่องความคืบหน้าการดําเนินงานของศูนย์เฉพาะกิจเฝ้าระวังความปลอดภัยของประชาชน (JSOC)
และการจําหน่ายสินค้าราชทัณฑ์ในระบบออนไลน์ รวมถึงผลการเบิกจ่ายงบประมาณ
ของส่วนราชการในสังกัดกระทรวงยุติธรรม ประจําปีงบประมาณ พ.ศ. ๒๕๖๔
รัฐบาลไทย-ข่าวทำเนียบรัฐบาล-ปลัด สธ.เผย รพ.สนาม พร้อมรักษาแรงงานติดเชื้อโควิด 19 ในตลาดกลางกุ้ง
วันพุธที่ 23 ธันวาคม 2563
ปลัด สธ.เผย รพ.สนาม พร้อมรักษาแรงงานติดเชื้อโควิด 19 ในตลาดกลางกุ้ง
ปลัดกระทรวงสาธารณสุข เผยโรงพยาบาลสนามบริเวณตลาดกลางกุ้ง พร้อมให้รักษาเบื้องต้นแรงงานติดเชื้อโควิด 19 หากมีอาการหนักจะส่งไปยังโรงพยาบาล ตามหลักมนุษยธรรม พร้อมส่งทีมเอ็มแคท ดูแลสภาพจิตใจ
ปลัดกระทรวงสาธารณสุข เผยโรงพยาบาลสนามบริเวณตลาดกลางกุ้ง พร้อมให้รักษาเบื้องต้นแรงงานติดเชื้อโควิด 19 หากมีอาการหนักจะส่งไปยังโรงพยาบาล ตามหลักมนุษยธรรม พร้อมส่งทีมเอ็มแคท ดูแลสภาพจิตใจ
วันนี้ (23 ธันวาคม 2563) ที่ตลาดกลางกุ้ง จังหวัดสมุทรสาคร นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยนายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นายแพทย์ธเรศ กรัษนัยรวิวงศ์ ​อธิบดีกรมสนับสนุน​บริการ​สุขภาพ นายแพทย์ธนรักษ์ ผลิพัฒน์ ผู้ตรวจราชการกระทรวง​สาธารณสุข ​และผู้บริหารกระทรวงสาธารณสุข ​ติดตามความคืบหน้าสถานการณ์ ผู้ติดเชื้อโควิด 19 และการตั้งโรงพยาบาลสนามในบริเวณตลาดกลางกุ้ง
นายแพทย์เกียรติภูมิ​กล่าวว่า รัฐบาลไทย โดยกระทรวงสาธารณสุข ได้จัดตั้งโรงพยาบาลสนามขึ้นที่บริเวณตลาดกลางกุ้งซึ่งเป็นบริเวณที่มีผู้ติดเชื้อค่อนข้างมาก ลักษณะเป็นCohortward ให้การดูแลรักษาผู้ติดเชื้อโควิด 19ที่ไม่มีอาการหรืออาการน้อย และให้การรักษาเบื้องต้นโรคทั่วไป วางแผนครอบครัว ฉีดยาคุมกําเนิด และสุขภาพจิต ตามหลักมนุษยธรรม ไม่ต้องเดินทางไปโรงพยาบาล มีทีมแพทย์และพยาบาลประจํา หากมีอาการรุนแรงจะส่งต่อไปรักษาในโรงพยาบาล ให้การรักษาผู้ป่วยแล้ว ​75 คน
สําหรับการวางระบบโรงพยาบาลสนาม มีสถาบันบําราศนราดูร กรมควบคุมโรค กรมสนับสนุนบริการสุขภาพเข้ามาจัดการระบบวิศวกรรม ระบบกรองอากาศ และการกําจัดสิ่งปฏิกูล ตามมาตรฐานโรงพยาบาลสนาม โดยแบ่งโซนบริการเป็น 3 โซน ได้แก่ โซนสีแดงคือบริเวณหอพัก โซนสีส้ม คือจุดรอรักษาและคัดกรอง และโซนสีเขียวคือจุดพยาบาลปฏิบัติการ ขณะนี้ให้บริการแล้ว 30 เตียง กําลังเพิ่มจํานวนโดยได้รับการสนับสนุนเตียงจากทหาร คาดว่าจะจัดเตียงรองรับได้สูงสุด 100 เตียง
นายแพทย์เกียรติภูมิกล่าวต่อว่า จากการประเมินการระบาด ขณะนี้เข้าสู่สัปดาห์ที่ 2 แล้ว วางแผนว่าจะนําคนที่กักตัวครบ 14 วันออกมาเจาะเลือดตรวจหาภูมิต้านทาน ซึ่งหากมีภูมิต้านทานแล้วถือว่าหายป่วย จะย้ายออกไปอยู่ในบริเวณอื่นที่ภาครัฐจัดไว้ให้ การดูแลสุขภาพแรงงานในหอพักที่ตลาดกลางกุ้งแห่งนี้ จัดว่าเป็นCluster Quarantine เพื่อกักกันไม่ให้เกิดการเดินทางและเกิดการแพร่เชื้อ มีทีมอาสาสมัครแรงงานต่างด้าว(อสต.) ช่วยในการสื่อสารและให้ความรู้ด้านสุขภาพแก่ผู้ที่อยู่ภายในที่พัก มีการจัดส่งอาหารที่พอเพียงและระบบป้องกันโรค นอกจากนี้ยังมีทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่ดูแลด้านสุขภาพจิตด้วย
“ในวันนี้ได้นําอาหารและเจลแอลกอฮอล์มาแจกจ่าย เพื่อดูแลสุขภาพตัวเอง ทุกคนที่อยู่ที่นี่จะได้รับการดูแลเบื้องต้นหากมีอาการหนักจะถูกส่งไปยังโรงพยาบาล การกักตัวในสถานที่แห่งนี้และการนําผู้ที่หายป่วยออกเป็นไปตามหลักการสาธารณสุข จากการสอบถามแรงงานที่อยู่ในหอพักพบว่ามีความเข้าใจกับมาตรการและจะให้ความร่วมมือเป็นอย่างดี ขอความร่วมมือประชาชนในพื้นที่ รักษามาตรการสวมหน้ากากล้างมือบ่อยๆ และเว้นระยะห่าง และช่วยกันดูแลหากพบเห็นแรงงานเล็ดลอดออกจากพื้นที่ ให้แจ้งเจ้าหน้าที่ภาครัฐ เพื่อป้องกันการหลบหนีไปแพร่เชื้อบริเวณอื่น” นายแพทย์เกียรติภูมิกล่าว
************************************* 23 ธันวาคม 2563
รัฐบาลไทย-ข่าวทำเนียบรัฐบาล-รมว.สุชาติ ตั้ง ศบค.รง. เป็นวอรูมบริหารสถานการณ์โควิด ช่วยเหลือแรงงานทุกมิติ
วันพุธที่ 23 ธันวาคม 2563
รมว.สุชาติ ตั้ง ศบค.รง. เป็นวอรูมบริหารสถานการณ์โควิด ช่วยเหลือแรงงานทุกมิติ
รัฐมนตรีว่าการกระทรวงแรงงาน ตั้งศูนย์บริหารสถานการณ์การแพร่ระบาดโควิด – 19 กระทรวงแรงงาน (ศบค.รง.) อํานวยการดําเนินงานตามข้อสั่งการจาก ศบค.ชุดใหญ่ กํากับ ควบคุม ติดตามการปฏิบัติงานของส่วนราชการในสังกัดทั้งส่วนกลาง ภูมิภาค และต่างประเทศ
เมื่อวันที่ 23 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการดูแลแรงงานทุกคน ทุกสัญชาติที่ทํางานในประเทศไทย พร้อมห่วงใยเจ้าหน้าที่ที่ปฏิบัติงานในทุกภาคส่วนที่เกี่ยวข้อง โดยเฉพาะในช่วงสถานการณ์การแพร่ระบาดของไวรัสโควิด -19 ผมในฐานะรัฐมนตรีว่าการกระทรวงแรงงาน จึงได้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงแรงงาน (ศบค.รง.) ขึ้นเมื่อวันที่ 21 ธันวาคมที่ผ่านมา ณ ชั้น 5 อาคารกระทรวงแรงงาน เพื่อเป็นศูนย์อํานวยการบริหารสถานการณ์ดังกล่าวที่เกี่ยวข้องกับภาคแรงงาน
นายสุชาติยังกล่าวถึงโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงแรงงาน (ศบค.รง.) เป็นการผนึกกําลังร่วมกันระหว่างหน่วยงานในสังกัดกระทรวงแรงงานทุกกรม โดยมี ผู้ช่วยรัฐมนตรีฯ ที่ปรึกษาฯ และเลขานุการรัฐมนตรีว่าการกระทรวงแรงงาน เป็นที่ปรึกษาศูนย์ฯ มีปลัดกระทรวงแรงงานเป็นประธานอํานวยการฯ รองปลัดกระทรวง อธิบดีทุกกรมในสังกัดกระทรวง และผู้บริหารระดับสูงร่วมเป็นคณะกรรรมการศูนย์ฯ ดังกล่าว เพื่ออํานวยการการดําเนินงานตามข้อสั่งการจาก ศบค. ชุดใหญ่ ในการกํากับ ควบคุม และติดตามการปฏิบัติงานของส่วนราชการในสังกัดกระทรวงแรงงาน ทั้งส่วนกลาง ส่วนภูมิภาค และสํานักงานแรงงานไทยในต่างประเทศ สํารวจข้อมูลและบูรณาการประสานงานกับหน่วยงาน
ที่เกี่ยวข้อง และออกมาตรการในการให้ความช่วยเหลือผู้ประกอบการ นายจ้าง ลูกจ้าง เช่น การหาตําแหน่งงานว่าง พัฒนาทักษะฝีมือ ให้สิทธิประโยชน์ และการคุ้มครองตามกฎหมายแรงงาน เป็นต้น
“นายจ้าง ลูกจ้าง พี่น้องผู้ใช้แรงงานที่ได้รับผลกระทบจากโควิด-19 สามารถประสานความช่วยเหลือมายังกระทรวงแรงงานได้ที่สายด่วน 1506 กด 5 โดยกระทรวงแรงงานจะมีเจ้าหน้าที่ผู้เชี่ยวชาญในแต่ละด้านคอยบริการให้ความช่วยเหลือเป็นการเร่งด่วนต่อไป”รมว.แรงงานกล่าวในท้ายสุด
รัฐบาลไทย-ข่าวทำเนียบรัฐบาล-กระทรวงยุติธรรม ร่วมการอภิปราย หัวข้อเรื่อง "ขอบฟ้าแห่งการเรียนรู้ : ชุมชนคือฐานของงานยาเสพติดไทย" ภายในงานการประชุมวิชาการยาเสพติดแห่งชาติ ครั้งที่ ๒๑ ปี ๒๕๖๓
วันพุธที่ 23 ธันวาคม 2563
กระทรวงยุติธรรม ร่วมการอภิปราย หัวข้อเรื่อง "ขอบฟ้าแห่งการเรียนรู้ : ชุมชนคือฐานของงานยาเสพติดไทย" ภายในงานการประชุมวิชาการยาเสพติดแห่งชาติ ครั้งที่ ๒๑ ปี ๒๕๖๓
นายนิยม เติมศรีสุข รองปลัดกระทรวงยุติธรรม เป็นวิทยากรอภิปราย หัวข้อเรื่อง "ขอบฟ้าแห่งการเรียนรู้ : ชุมชนคือฐานของงานยาเสพติดไทย" ภายในงานการประชุมวิชาการยาเสพติดแห่งชาติ ครั้งที่ ๒๑ ปี ๒๕๖๓​
ในวันพุธที่ ๒๓ ธันวาคม ๒๕๖๓ เวลา ๑๓.๐๐ น. นายนิยม เติมศรีสุข รองปลัดกระทรวงยุติธรรมเป็นวิทยากรอภิปราย หัวข้อเรื่อง "ขอบฟ้าแห่งการเรียนรู้ : ชุมชนคือฐานของงานยาเสพติดไทย"ภายในงานการประชุมวิชาการยาเสพติดแห่งชาติ ครั้งที่ ๒๑ ปี ๒๕๖๓​เพื่อให้บุคลากรที่เกี่ยวข้องในการแก้ไขปัญหายาเสพติด ได้รับทราบสถานการณ์ปัญหายาเสพติด​และทิศทางนโยบายในการดําเนินงาน รวมทั้งได้แลกเปลี่ยนประสบการณ์ องค์ความรู้อันจะนําไปสู่การพัฒนางานและผลักดันนโยบายด้านการแก้ไขปัญหายาเสพติดที่สําคัญ​โดยมีผู้แทนจากหน่วยงานทั้งภาครัฐ ภาคเอกชน และประชาชน​ เข้าร่วมประชุมฯ การจัดงานดังกล่าว จัดโดย สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี กรมการแพทย์ กระทรวงสาธารณสุข ระหว่างวันที่ ๒๒ - ๒๔ ธันวาคม ๒๕๖๓​ณ ห้องแกรนด์ไดมอนด์บอลรูม เมืองทองธานี จังหวัดนนทบุรี
โอกาสนี้ รองปลัดกระทรวงยุติธรรม กล่าวใจความสําคัญ ตอนหนึ่งว่า การ “ป้องกัน” ปัญหาการติดยาเสพติด เป็นกระบวนการที่สําคัญในการไม่ให้คนเข้าไปสู่การติดยาเสพติด โดยจะต้องมีการจําแนกการคัดกรองผู้ติดยาเสพติด และนําไปบําบัดรักษาอย่างเหมาะสมไม่ให้กลับไปสู่สภาพแวดล้อมเดิมที่ก่อให้เกิดปัญหาการติดยาเสพติดดังนั้น จึงต้องมีการ “ค้นหา” “รักษา” และ “เฝ้าระวัง”นอกจากนี้ “ชุมชน” มีส่วนสําคัญในการค้นหาผู้ติดยาเสพติดเนื่องจากมีความใกล้ชิด และจะทราบว่าบุคคลใดเป็นกลุ่มเสี่ยง​และนําไปส่งต่อรักษาบําบัดได้อย่างถูกวิธี รวมทั้ง ให้มีการเฝ้าระวังไม่ให้เกิดการใช้ยาเสพติดเพราะการป้องกันจะเป็นวิธีที่ดีที่สุดแต่ต้องใช้ความร่วมมือร่วมใจในการแก้ไขปัญหาเพราะหากกลับออกมาจากการบําบัดแล้วกลับเข้าสู่สภาพแวดล้อมเดิมอาจทําให้กลับเข้าสู่การใช้ยาเสพติดได้อีกครั้ง
รัฐบาลไทย-ข่าวทำเนียบรัฐบาล-ธ.ก.ส. เพิ่มช่องทางการจ่ายชำระฯ สินเชื่อฉุกเฉินผ่านเคาน์เตอร์เซอร์วิส และ A-Mobile
วันพุธที่ 23 ธันวาคม 2563
ธ.ก.ส. เพิ่มช่องทางการจ่ายชําระฯ สินเชื่อฉุกเฉินผ่านเคาน์เตอร์เซอร์วิส และ A-Mobile
ธ.ก.ส. แนะช่องทางการจ่ายชําระฯ สินเชื่อฉุกเฉิน ผ่านเคาน์เตอร์เซอร์วิสและ A-Mobile เพิ่มเติมจากการชําระที่ ธ.ก.ส. สาขา เพื่ออํานวยความสะดวกในการใช้บริการและป้องกันการแพร่ระบาดของไวรัสโควิด-19 รอบใหม่ ตั้งแต่ 20 ธันวาคม เป็นต้นไป
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้เปิดให้เกษตรกรและประชาชนทั่วไปสมัครขอสินเชื่อฉุกเฉินเพื่อเป็นค่าใช้จ่ายในครัวเรือนสําหรับผู้ได้รับผลกระทบจากไวรัสโควิด-19 อันเป็นการบรรเทาความเดือดร้อนและเพิ่มสภาพคล่องให้แก่เกษตรกร ครอบครัวเกษตรกรและประชาชนทั่วไป ช่วยลดปัญหาและป้องกันการพึ่งพาหนี้นอกระบบที่มีภาระดอกเบี้ยสูง โดยมีผู้ยื่นขอสินเชื่อฉุกเฉินผ่าน LINE Official BAAC Family ตั้งแต่วันที่ 15 เมษายน จนถึง 15 ธันวาคม 2563 ซึ่ง ธ.ก.ส.ได้อนุมัติสินเชื่อและจ่ายเงินแล้วไปแล้วทั้งสิ้น 873,081 ราย เป็นเงิน 8,675 ล้านบาท
สําหรับการชําระหนี้ในงวดแรก 30 พฤศจิกายน 2563 ที่ผ่านมา ธนาคารกําหนดให้ชําระที่ ธ.ก.ส. สาขาเท่านั้น ซึ่งลูกค้าบางรายไม่ได้รับความสะดวก ธ.ก.ส. จึงได้พัฒนารูปแบบการชําระหนี้ โดยมีการแจ้งเตือนยอดหนี้ของลูกค้าทุกรายที่มีหนี้ถึงกําหนดชําระผ่านทาง SMS ทุกวันที่ 15 ของเดือน โดยการชําระหนี้สามารถ ทําได้ 2 วิธี คือ ชําระหนี้เป็นเงินสด ซึ่งเมื่อลูกค้าได้รับ SMS แจ้งเตือน ตัวอย่างเช่น “เรียน คุณเกษตรกร สบายดี สินเชื่อฉุกเฉินโควิดของท่านจะครบกําหนดชําระวันที่ 31 ธันวาคม 2563 ชําระได้ที่ ธ.ก.ส. ทุกสาขา รายละเอียดคลิก (แนบลิ้งก์ ใบแจ้งเตือนหนี้โดยกรอก OTP และเลขบัตรประชาชนเพื่อเปิดเอกสาร) ขออภัยหากท่านชําระแล้ว” ทั้งนี้ ลูกค้าสามารถเช็คข้อมูลเอกสารใบแจ้งหนี้ดังกล่าวผ่านลิ้งก์ที่แนบ จากนั้นให้ลูกค้านําไปชําระหนี้ที่สาขาหรือช่องทางที่ธนาคารกําหนด กรณีหักบัญชีเงินฝาก เมื่อได้ SMS แจ้งเตือน ให้ลูกค้านําเงินเข้าบัญชีเงินฝาก เพื่อที่ระบบจะหักชําระหนี้ต่อไป
นอกจากชําระผ่าน ธ.ก.ส. สาขาทั่วประเทศแล้ว ธนาคารได้พัฒนาช่องทางการชําระเงิน เพื่ออํานวยความสะดวกให้กับลูกค้าที่ใช้บริการสินเชื่อฉุกเฉินผ่านเคาน์เตอร์เซอร์วิสใน 7-Eleven โดยลูกค้าสามารถแสดงเอกสารใบแจ้งเตือนที่ส่งมาพร้อม SMS ต่อพนักงานผู้ให้บริการ ค่าธรรมเนียม 10 บาท และช่องทางผ่านแอปพลิเคชัน ธ.ก.ส. A-Mobile โดยสแกน QR Code ที่อยู่ในใบแจ้งเตือน ระหว่างเวลา 00.30 ถึง 21.00 น. ทุกวันไม่เว้นวันหยุดราชการ ซึ่งสามารถใช้บริการข้างต้นได้ตั้งแต่บัดนี้เป็นต้นไป หรือสอบถามรายละเอียดเพิ่มเติมได้ที่ Call Center 02 555 0555
รัฐบาลไทย-ข่าวทำเนียบรัฐบาล-พม. ลงนามความร่วมมือพัฒนาที่อยู่อาศัย ด้านระบบสาธารณูปโภค ไฟฟ้า น้ำประปา ในพื้นที่โครงการบ้านมั่นคงทั่วประเทศ
วันอังคารที่ 22 ธันวาคม 2563
พม. ลงนามความร่วมมือพัฒนาที่อยู่อาศัย ด้านระบบสาธารณูปโภค ไฟฟ้า น้ําประปา ในพื้นที่โครงการบ้านมั่นคงทั่วประเทศ
พม. ลงนามความร่วมมือพัฒนาที่อยู่อาศัย ด้านระบบสาธารณูปโภค ไฟฟ้า น้ําประปา ในพื้นที่โครงการบ้านมั่นคงทั่วประเทศ
วันนี้ (22 ธ.ค. 63) เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานสักขีพยานในพิธีการลงนามบันทึกความร่วมมือ “บูรณาการวางแผนและสนับสนุนการพัฒนาพื้นที่ด้านระบบสาธารณูปโภค ไฟฟ้า น้ําประปา ในพื้นที่โครงการบ้านมั่นคง” ระหว่าง กระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน) หรือ พอช. และกระทรวงมหาดไทย โดยการไฟฟ้านครหลวง การไฟฟ้าส่วนภูมิภาค การประปานครหลวง และการประปาส่วนภูมิภาค ซึ่งมี 1. นายสมชาติ ภาระสุวรรณ ผู้อํานวยการสถาบันพัฒนาองค์กรชุมชน (องค์การมหาชน) 2. นายวิลาศ เฉลยสัตย์ รองผู้ว่าการการไฟฟ้านครหลวง 3. นายพงศกร ยุทธโกวิท ผู้ช่วยผู้ว่าการการไฟฟ้าส่วนภูมิภาค 4. นายกวี อารีกุล ผู้ว่าการการประปานครหลวง และ5. นายกฤษฎา ศังขมณี รองผู้ว่าการ รักษาการแทนผู้ว่าการการประปาส่วนภูมิภาค ร่วมลงนาม ณ บริเวณโถงชั้น 1 กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า การลงบันทึกความร่วมมือครั้งนี้ เพื่อให้ชุมชนผู้มีรายได้น้อยมีที่อยู่อาศัยที่มั่นคงและมีคุณภาพชีวิตที่ดี โดยบูรณาการความร่วมมือในการพัฒนาที่อยู่อาศัยด้านระบบสาธารณูปโภค ไฟฟ้า และน้ําประปาในพื้นที่โครงการบ้านมั่นคง ทั้งรูปแบบการปรับปรุงที่อยู่อาศัยในที่ดินเดิม และการรื้อย้ายสร้างที่อยู่อาศัยแห่งใหม่บนที่ดินใหม่ ซึ่งเป็นการช่วยลดภาระค่าใช้จ่ายของผู้มีรายได้น้อย ภายใต้โครงการบ้านมั่นคงให้มีคุณภาพชีวิตที่ดี มีความมั่นคงในที่อยู่อาศัย และมีระบบสาธารณูปโภคที่เหมาะสม อีกทั้งตอบสนองต่อนโยบายรัฐบาลตามแผนแม่บทการพัฒนาที่อยู่อาศัย ระยะ 20 ปี (พ.ศ. 2560 – 2579) ที่ต้องการให้คนไทยทุกคนมีที่อยู่อาศัยอย่างทั่วถึง และมีคุณภาพชีวิตที่ดี
นายจุติ กล่าวเพิ่มเติมว่า สําหรับความร่วมมือดังกล่าว กระทรวง พม. โดย พอช. จะเป็นหน่วยงานหลักในการประสานการจัดการ การขออนุญาตเรื่องที่ดินและการรวบรวมข้อมูลพื้นที่ชุมชนภายใต้โครงการบ้านมั่นคงในการขอขยายเขตไฟฟ้าและน้ําประปาพร้อมจัดทําแผนระยะ 3 ปี และแผนรายปีระบุพื้นที่กลุ่มเป้าหมายเสนอการไฟฟ้า การประปา และกระทรวงมหาดไทย โดยเชื่อมโยงกับองค์กรชุมชนและประสานการทํางานระหว่างหน่วยงาน ส่วนกระทรวงมหาดไทย โดยการไฟฟ้านครหลวง และการไฟฟ้าส่วนภูมิภาค จะร่วมจัดทําแผนงานขยายเขตไฟฟ้า และประปา ในพื้นที่โครงการฯ พร้อมทั้งสนับสนุนงบประมาณในการดําเนินการให้กับครัวเรือนที่อยู่อาศัย โดยเป็นไปตามระเบียบข้อบังคับของการไฟฟ้านครหลวง และการไฟฟ้าส่วนภูมิภาค นอกจากนี้ การประปานครหลวงและการประปาส่วนภูมิภาค จะสนับสนุนกระบวนการดําเนินงานตามระเบียบหลักเกณฑ์ของหน่วยงาน ร่วมกับองค์กรชุมชนในพื้นที่โครงการฯ เพื่อการติดตั้งขยายเขตน้ําประปาให้สําเร็จลุล่วง
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงการต่างประเทศ จะเดินทางลงพื้นที่ในการกำกับในฐานะรองนายกรัฐมนตรี และติดตามการปฏิบัติราชการ
วันอังคารที่ 22 ธันวาคม 2563
รองนายกรัฐมนตรี และรัฐมนตรีว่าการกระทรวงการต่างประเทศ จะเดินทางลงพื้นที่ในการกํากับในฐานะรองนายกรัฐมนตรี และติดตามการปฏิบัติราชการ
ในพื้นที่กลุ่มภาคตะวันออกเฉียงเหนือตอนกลางและเขตตรวจราชการที่ ๑๒ ณ จังหวัดขอนแก่น ระหว่างวันที่ ๒๔-๒๖ ธันวาคม ๒๕๖๓
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ พร้อมคณะ มีกําหนดเดินทางเยือนจังหวัดขอนแก่น เพื่อปฏิบัติภารกิจกํากับและติดตามการปฏิบัติราชการในพื้นที่กลุ่มภาคตะวันออกเฉียงเหนือตอนกลางและเขตตรวจราชการที่ ๑๒ ซึ่งครอบคลุม ๔ จังหวัด ได้แก่ ขอนแก่น กาฬสินธุ์ มหาสารคาม และร้อยเอ็ด รวมทั้งแลกเปลี่ยนข้อมูลและรับฟังข้อเสนอแนะกับหน่วยงานและภาคส่วนต่าง ๆ ในพื้นที่ โดยเฉพาะด้านเศรษฐกิจ การศึกษา การพัฒนา เทคโนโลยีและนวัตกรรม ระหว่างวันที่ ๒๔-๒๖ ธันวาคม ๒๕๖๓
​
ในการเดินทางลงพื้นที่ดังกล่าว รองนายกรัฐมนตรีและรัฐมนตรีว่าการกระทรวงการต่างประเทศ มีกําหนดประชุมร่วมกับผู้ว่าราชการจังหวัดขอนแก่น กาฬสินธุ์ มหาสารคาม และร้อยเอ็ด เพื่อติดตามงานนโยบายของรัฐบาลและมอบหมายนโยบายในการกํากับการปฏิบัติราชการในส่วนภูมิภาค ซึ่งประเด็นหลักในการหารือ ได้แก่ การดําเนินการของศูนย์ดํารงธรรม การดําเนินการของปราชญ์ชาวบ้าน รวมทั้งการแก้ไขปัญหาในพื้นที่ เช่น การบุกรุกพื้นที่ป่าและพื้นที่สาธารณะ การเตรียมแผนรับมือภัยแล้งและอุทกภัย ราคาเกษตรตกต่ํา การบริหารจัดการขยะ น้ําเสียและปัญหาหมอกควัน เป็นต้น นอกจากนั้นจะร่วมหารือกับภาคเอกชน ภาควิชาการ และผู้อํานวยการสถาบันความร่วมมือเพื่อพัฒนาเศรษฐกิจลุ่มน้ําโขง เพื่อแลกเปลี่ยนข้อมูลและรับฟังข้อเสนอแนะ โดยเน้นประเด็นด้านเศรษฐกิจ การศึกษา การพัฒนา เทคโนโลยีและนวัตกรรม รวมทั้งจะตรวจเยี่ยมโครงการและสถานที่สําคัญในพื้นที่ อาทิ โครงการเมืองอัจฉริยะ (Smart City) และศูนย์ Smart City Operation Center (SCOPC) ณ อุทยานวิทยาศาสตร์ มหาวิทยาลัยขอนแก่น โครงการบูรณาการความร่วมมือระหว่างจังหวัดในกลุ่มภาคตะวันออกเฉียงเหนือตอนกลาง ได้แก่ โครงการร้อยแก่นสารสินธุ์ และ Railway Innopolis (TRAM) ณ มหาวิทยาลัยเทคโนโลยีราชมงคลอีสาน วิทยาเขตขอนแก่น นาเคียงอ้อฟาร์ม พื้นที่ของปราชญ์ด้านการปลูกผักอินทรีย์
ในโอกาสเดียวกันนี้ รองนายกรัฐมนตรีและรัฐมนตรีว่าการกระทรวงการต่างประเทศ จะเดินทางไปเยี่ยมโรงเรียนสนามบิน จังหวัดขอนแก่น ซึ่งเป็นหนึ่งในโรงเรียนเครือข่ายโครงการยุวทูตความดี และได้รับเกียรติบัตรเป็นต้นแบบในการดําเนินการโครงการยุวทูตความดี เพื่อพลังแผ่นดิน ในปี ๒๕๕๔ โดยจะร่วมหารือเกี่ยวกับโครงการเสริมสร้างการพัฒนาอย่างยั่งยืน รับฟังความเห็นของผู้อํานวยการโรงเรียน ครู และนักเรียนยุวทูตความดี และจะเปิดโอกาสให้ตัวแทนนักเรียนระดับชั้นมัธยมศึกษาปีที่ ๑-๓ ได้เข้าร่วมในช่วงถาม-ตอบ กับรองนายกรัฐมนตรีและรัฐมนตรีว่าการกระทรวงการต่างประเทศด้วย
ที่มา :https://www.mfa.go.th/th/content/predpmfmtripkhonkaen22dec63
รัฐบาลไทย-ข่าวทำเนียบรัฐบาล-เปิดบริการรถไฟฟ้าสายสีเขียว 59 สถานี เชื่อมการเดินทาง 3 จังหวัด
วันอังคารที่ 22 ธันวาคม 2563
เปิดบริการรถไฟฟ้าสายสีเขียว 59 สถานี เชื่อมการเดินทาง 3 จังหวัด
วันอังคารที่ 22 ธันวาคม 2563
ต่อจากนี้ไป ขอเชิญรับฟังไทยคู่ฟ้า ครับ
โครงการรถไฟฟ้าสายสีเขียว ช่วงหมอชิต – สะพานใหม่ – คูคต เป็นหนึ่งในเส้นทางของระบบขนส่งมวลชนทางรางที่จะอํานวยความสะดวกแก่ประชาชนในเขตเมือง ช่วยบรรเทาปัญหาการจราจรติดขัด ล่าสุดเปิดให้บริการครบทุกสถานี ตลอดเส้นทาง ทั้ง 59 สถานี รวมระยะทาง 68 กม. เชื่อมการเดินทางได้ถึง 3 จังหวัด คือ ปทุมธานี กรุงเทพฯ และสมุทรปราการ โดยคาดว่าจะสามารถรองรับผู้โดยสารทั้งระบบได้มากกว่า 1,500,000 คน/วัน อีกทั้ง ยังมีจุดเชื่อมต่อการเดินรถโครงการระบบขนส่งมวลชนขนาดรอง สายสีทองจากสถานีกรุงธนบุรี ไปยังสถานีคลองสาน ช่วยเพิ่มทางเลือกในการเดินทางสําหรับประชาชน และลดความแออัดของการใช้บริการได้เป็นอย่างดี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการพิจารณาอุทธรณ์ ครั้งที่ 8/2563
วันอังคารที่ 22 ธันวาคม 2563
การประชุมคณะกรรมการพิจารณาอุทธรณ์ ครั้งที่ 8/2563
รองปลัด กษ. เป็นประธานการประชุมคณะกรรมการพิจารณาอุทธรณ์ ครั้งที่ 8/2563
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 8/2563 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีนายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ กระทรวงการคลัง สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทํางานที่เกี่ยวข้อง เข้าร่วม โดยการประชุมดังกล่าว มีการพิจารณาข้ออุทธรณ์ตามระเบียบว่าด้วยการพิจารณาอุทธรณ์ พ.ศ. 2563 จํานวน 4 เรื่อง
รัฐบาลไทย-ข่าวทำเนียบรัฐบาล-นายกฯ กำชับเร่งแก้ PM 2.5 ลดผลกระทบด้านสุขภาพประชาชน
วันอังคารที่ 22 ธันวาคม 2563
นายกฯ กําชับเร่งแก้ PM 2.5 ลดผลกระทบด้านสุขภาพประชาชน
วันจันทร์ที่ 21 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอกประยุทธ์ จันทร์โอชา นายกรัฐมนตรี ห่วงใยประชาชนที่อาศัยและทํากิจกรรมในพื้นที่ที่สถานการณ์ฝุ่น PM 2.5 รุนแรง โดยได้สั่งการให้ทุกหน่วยงานที่เกี่ยวข้องกับการแก้ปัญหาฝุ่น PM 2.5 เพิ่มประสิทธิภาพการบริหารจัดการเชิงพื้นที่ให้สอดคล้องกับสถานการณ์ ป้องกันและลดการเกิดมลพิษที่ต้นทาง เช่น ยานพาหนะ อุตสาหกรรม การเผาในที่โล่ง การก่อสร้างและผังเมืองและภาคครัวเรือน และเพิ่มประสิทธิภาพการบริหารจัดการมลพิษ รวมทั้งแผนเฉพาะกิจเพื่อการแก้ไขปัญหามลพิษด้านฝุ่นละออง 12 มาตรการ พร้อมกับขอให้ช่วยประชาสัมพันธ์ แจ้งเตือนให้ประชาชนมีส่วนร่วมแก้ปัญหาและดูแลป้องกันตนเองจนกว่าสถานการณ์จะคลี่คลาย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ขับเคลื่อนนโยบาย ปี 2564 มุ่งเน้น 9 เรื่องสำคัญ ด้วยหลักการทำงาน H-SMILE
วันอังคารที่ 22 ธันวาคม 2563
สธ.ขับเคลื่อนนโยบาย ปี 2564 มุ่งเน้น 9 เรื่องสําคัญ ด้วยหลักการทํางาน H-SMILE
กระทรวงสาธารณสุข ขับเคลื่อนนโยบายปี 2564 โดยให้ความสําคัญสูงสุดต่อการพัฒนางานโครงการตามแนวพระราชดําริ โครงการเฉลิมพระเกียรติ และมุ่งเน้น 9 เรื่องสําคัญ โดยใช้หลักการทํางาน H-SMILE พร้อมติดตามความก้าวหน้าทุก 3 เดือน
กระทรวงสาธารณสุข ขับเคลื่อนนโยบายปี 2564 โดยให้ความสําคัญสูงสุดต่อการพัฒนางานโครงการตามแนวพระราชดําริ โครงการเฉลิมพระเกียรติ และมุ่งเน้น 9 เรื่องสําคัญ โดยใช้หลักการทํางาน H-SMILE พร้อมติดตามความก้าวหน้าทุก 3 เดือน
วันนี้ (22 ธันวาคม 2563) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีลงนามคํารับรองการปฏิบัติงาน (Performance Agreement : PA) ประจําปี 2564ของผู้บริหารสํานักงานปลัดกระทรวงสาธารณสุข (ส่วนกลาง) ซึ่งได้จัดทําคํารับรองการปฏิบัติงาน เพื่อให้หน่วยงานในสังกัดนําไปเป็นแนวทางการดําเนินงาน โดยให้ความสําคัญสูงสุดต่อการพัฒนางานสาธารณสุขโครงการตามแนวพระราชดําริ โครงการเฉลิมพระเกียรติ และมีนโยบายที่มุ่งเน้น 9 เรื่องสําคัญ คือ ยกระดับระบบบริการปฐมภูมิ และอสม. ให้คนไทยทุกครอบครัว มีหมอประจําตัว 3 คน เพิ่มขีดความสามารถในการแข่งขันและนวัตกรรมด้านสุขภาพ สร้างรายได้ให้กับประชาชนและประเทศ สนับสนุนการเข้าถึงสมุนไพร กัญชา กัญชง เพื่อสุขภาพได้อย่างครอบคลุม ปลอดภัย มุ่งปรับเปลี่ยนพฤติกรรมสุขภาพแบบ New Normal เน้นอาหาร ออกกําลังกาย เพื่อการมีสุขภาพดี รองรับวิกฤติโรคโควิด 19 และโรคอุบัติใหม่ อุบัติซ้ําที่อาจเกิดขึ้นในอนาคต ผลักดัน 30 บาท รักษาทุกที่ ให้ประชาชนเข้าถึงระบบบริการสุขภาพ ลดความแออัด ลดรอคอย ด้วยการแพทย์วิถีใหม่ มุ่งเน้นดูแลสุขภาพแบบองค์รวม ในกลุ่มเด็กปฐมวัย และผู้สูงอายุ พร้อมทั้งพัฒนาระบบการดูแลสุขภาพจิตเชิงรุก ให้หลักธรรมาภิบาลบริหารงาน และองค์กรต้นแบบสร้างความเชื่อมั่นให้กับประชาชน สามารถดูแลสุขภาพประชาชนได้อย่างยั่งยืนปลอดภัยทั้งผู้ให้และผู้รับบริการ (2P Safety)
สําหรับแนวทางการขับเคลื่อนนโยบายกระทรวงสาธารณสุข ใช้หลักการทํางาน H–SMILE คือ Health: บุคลากรเป็น Health Model ที่ดี ใส่ใจสุขภาพประชาชน Seamless: ทํางานไร้รอยต่อทุกพื้นที่ ทุกมิติ Mate: มีเพื่อน มีทีม มีเครือข่าย Integrate: คิดและทําอย่างบูรณาการด้วยเป้าหมายเดียวกัน Life: เป็นองค์กรคุณภาพ สร้างคน สร้างงาน ด้วยใจและปัญญา และ Encourage: เสริมพลัง เพื่อก้าวผ่านความท้าทายนําไปสู่ “คนไทยแข็งแรง เศรษฐกิจแข็งแรง ประเทศไทยแข็งแรง”
ทั้งนี้ การจัดทําคํารับรองการปฏิบัติราชการ หรือ PA ถือเป็นเครื่องมือที่สําคัญในการบริหารงานให้เกิด ความสําเร็จตามเป้าหมาย และทํางานร่วมกันไปในทิศทางเดียวกัน โดยจะมีการติดตามความคืบหน้าทุก 3, 6, 9 และ 12 เดือน
*********************************** 22 ธันวาคม 2563
****************************************************